εδοξεν των παροικων τοις τεταγμενοις ραμνουντι ευκτημων χαριου ερετριευς ειπε επειδη θεοτιμος στρατηγος χειροτονηθεις υπο του δημου εις τον ενιαυτον τον επι διοκλεου αρχοντος της τε φυλακης επεμεληθη της κατα την χωραν οπως αν οι γεωργουντες εχωσι την ασφαλειαν και παραλαβων τα φρουρια διεφυλαξεν μετα των πολιτων ουθεν ενλειπων φιλοτιμιας των καθηκοντων εις την φυλακην και οχυρωσιν φρουριων εφροντισεν δε και των παροικων των τεταγμενων υφ αυτον οπως αν το ισον εκαστος λειτουργων συνδιασωιζει το φρουριον τωι δημωι διατελει δε και χρησιμον εαυτον παρασκευαζων εν παντι καιρωι τοις οικουσιν εν ραμνουντι οπως αν ουν εφαμιλλον ει πασι τοις χειροτονουμενοις φιλοτιμεισθαι εις εαυτους ειδοτας οτι χαριτας αξιας κομιουνται ων αν ευεργετησωσιν τυχει αγαθει δεδοχθαι τοις τεταγμενοις των παροικων ραμνουντι επαινεσαι θεοτιμον θεοδωρου ραμνουσιον και στεφανωσαι χρυσωι στεφανωι [----------] αρετης ενεκα και δικαιοσυνης της εις εαυτους επαινεσαι δε και τον τεταγμενον εφ εαυτων αντιμαχον παυσανιου οιναιον και στεφανωσαι θαλλου στεφανωι δικαιοσυνης ενεκα της εις εαυτους αναγραψαι δε τοδε το ψηφισμα εν στηλει λιθινει και στησαι εν τει αγοραι εις δε την αναγραφην και την ποιησιν της στηλης το γενομενον αναλωμα μερισαι εκ του κοινου ελεσθαι δε τρεις ανδρας εξ εαυτων οιτινες συντελουσιν τα εψηφισμενα οιδε ειρεθησαν ευκτημων χαριου ερετριευς αριστεας ευθυμου ωρωπιος νικομαχος σωστρατου καρυνευς.
Att. — Rhamnous — 215 BC — FortRham 19
 215 BC 